Σύμφωνα με τη διάταξη του άρθρου 1515 του Αστικού Κώδικα, όπως αντικαταστάθηκε με τον άνω νόμο και ο πατέρας του παιδιού, το οποίο γεννήθηκε εκτός γάμου και εφόσον το έχει αναγνωρίσει εκούσια ή με αγωγή του, ασκεί αυτομάτως τη γονική μέριμνα από κοινού και εξίσου με τη μητέρα. Όμως, στην περίπτωση που το παιδί γεννήθηκε και παραμένει εκτός γάμου, χωρίς να έχει αναγνωρισθεί από τον πατέρα του, τη γονική μέριμνα την ασκεί η μητέρα του.